Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 333

1. A foglalkozás gyakorlása során előforduló feladatcsoportok, feladatok 1.1. Vállalkozói, munkajogi, szervezési és vezetési ismeretek alkalmazása — Adott témára vonatkozó törvények, jogszabályok, rendeletek összegyűjtése, változások követése, értelmezése szakmai útmutató alapján. — Önéletrajz, pályázat, munkaszerződés formai szabályainak és tartalmi követelményeinek ismerete. — Egyéni vállalkozás esetén az adminisztrációs, pénzügyi teendők elvégzése, — A kollektív szerződés ismerete és értelmezése, betartása. — A munkáltató és a munkavállaló legfontosabb jogainak és kötelességeinek ismerete. — Alapvető anyag, munkaerő, gyártási feltételeket biztosító folyamatok szervezése. 1.2. Munkavédelmi, tűzvédelmi, biztonságtechnikai előírások ismerete, betartása és alkalmazása — A munkahelyre vonatkozó általános előírások ismerete és betartása. — A munkahely megfelelő kialakítása, a vonatkozó előírások betartása. megfelelő védőeszközök használata. — A saját és a környezetben dolgozók tűz- és balesetvédelmének biztosítása. — A munkahelyre és a gépekre vonatkozó általános biztonságvédelmi, érintésvédelmi előírások és ergonómiai szempontok betartása. 1.3. Műszaki dokumentációk összeállítása és felhasználása — Gépelemek, szerkezetek műszaki rajzainak készítése és elemzése. — Anyagszükséglet meghatározása. — A gépelemek, szerkezetek szerelési, javítási folyamatának megtervezése. — Számítógéppel támogatott szerkesztői programok használata. — Technológiai dokumentációk összeállítása, használata. — Technológiai adatok rögzítése, feldolgozása. — Műszaki jegyzőkönyvek készítése. 1.4. Kémiai technológiák ismerete — Alapvető és speciális vegyipari gyártási folyamatok ismerete. — Kémiai folyamatok számítási feladatinak megoldása. 1.5. Vegyipari műveletek és készülékek ismerete — A vegyiparban előforduló gépészeti berendezések ismerete. — A berendezésekben lejátszódó folyamatok ismerete. — A berendezések működési vázlatának elkészítése. — Vegyipari berendezések méretezési elveinek ismerete. — Szabványok és katalógusok felhasználásával kisebb tervezési feladatok megoldása. — Egyszerűbb vegyipari készülékek, tartályok méretezése, rajzdokumentációjának elkészítése. — Egyszerű szerkezetekre ható terhelések következtében létrejövő igénybevétel elemzése. 1998/39. szám 1.6. Vegyipari mérések — Metrológiai fogalmak ismerete. — Műszerek, mérési eszközök és módszerek kiválasztása. — Műszerjellemzők, hatósági előírások ismerete. — Villamos- és nem villamos mennyiségek mérése. — Mért jellemzők értékelése, mérésfeldolgozás. — Laboratóriumi és ipari mérések tervezése, összeállítása, megvalósítása. 1.7. Munkafolyamatok megtervezése és előkészítése, a munka ellenőrzése, energiagazdálkodás — Szabványok és segédletek felhasználásával szerkezeti megoldás, technológia kiválasztása. — A technológiai paraméterek meghatározása, értékelése. — Az elvégzendő munkafolyamat elemzése, műveleti sorrend meghatározása. — Az alkalmazandó szerszámok, mérések, berendezések kiválasztása és előkészítése. — A munka ellenőrzése és értékelése. 1.8. Vegyipari berendezések gyártása, üzembe helyezése, minőségbiztosítása, működtetése, műszaki állapotának felügyelete és karbantartása — Vegyipari berendezések, technológiák gyártása, üzembe helyezése, működtetése. — Az állapotfelügyelet és technológiai előírások alapján a karbantartások, javítások tervezése, elvégzése, minőségbiztosítás. — Dokumentáció elkészítése. 1.9. A korszerű folyamatirányítás eszközeinek kezelése és a számítógépes folyamatirányító programok alkalmazása — A vegyiparban alkalmazott irányítástechnikai elvek, eszközök ismerete. — Információszerző eszközök jellemzőinek ismerete. — Beavatkozók kiválasztása. — Érzékelők, szelepek technológiai illesztése. — Információt megjelenítő, feldolgozó és továbbító eszközök ismerete. — Vezérlési feladatoknak megfelelő rendszerek kiválasztása. — Szabályozó eszközök használata, hangolásuk. — Folyamatirányító rendszerek és programok kezelése és használata. 1.10. Számítástechnikai ismeretek — Számítógépek üzembe helyezése, perifériák csatlakoztatása, funkciójának megfelelő csatlakoztatása. — Operációs rendszerek megismerése. — Hálózatok alapszintű használata. — Általánosan használt szövegszerkesztő vagy kiadványszerkesztő program funkciójának pontos ismerete alapján dokumentációk elkészítése hibátlanul, esztétikus formában. — Elterjedten használt táblázatkezelő program alkalmazásával kimutatások, táblázatok, diagramok gyors, pontos esztétikus létrehozása. — Általánosan alkalmazott adatbázis-kezelő program alapfunkcióinak ismeretében készlet-nyilvántartási feladatok megoldása. — Egy alapszintű programnyelv alapjainak megismerése. 1.11. Környezetvédelmi ismeretek — Általános és speciálisan a munkaterületre vonatkozó környezetvédelmi előírások ismerete és betartása. — A környezetszennyezés következményeinek felismerése. — Általános környezetszennyezési források felismerése. — Munkahelyi környezetszennyezési problémák felismerése. — A környezetszennyezési problémákra megoldási javaslat kidolgozása. — Környezetorientált szemlélet és magatartás kialakítása. 1.12. Gazdálkodási ismeretek — Önálló gazdálkodás, vállalkozás személyi, pénzügyi, tárgyi, piaci feltételeinek elemzése, megteremtése. — Számlaadatok értelmezése, ellenőrzése, egyszerű számlák készítése. — Alapvető pénzforgalmi előírások ismerete. — Egyszerű költségszámítási ismeretek. 1.13. Kommunikációs ismeretek — Idegen nyelv legalább alapszintű alkalmazása. — Híradástechnikai, általánosan használt hírközlő és multimédiás berendezések használata, kezelése. — Társszakmák szakembereivel érdemi megbeszélés lefolytatása. — Terminológiák szakszerű használata. 1.14. Szakdolgozat készítéséhez szükséges ismeretek — Önálló gondolkodás, és a tanult ismeretanyag alkalmazása egy komplex feladat kapcsán.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes